Пасля арышту актывістаў РЭП праваабаронцы адразу прызналі іх палітвязнямі. Гэта адрозніваецца ад справы Белага Легіёну, калі два тузіны людзей былі затрыманыя па абвінавачванні ў стварэнні незаконнай узброенай групы. Тады актывісты не наважыліся палітызаваць справу з-за наяўнасці ў ёй зброі і іншых элементаў. Актывіст праваабарончай арганізацыі “Вясна” Валянцін Стэфановіч тлумачыць, што на гэты раз дзяржава відавочна парушае права на свабоду асацыяцыі, паколькі прафсаюзы ў Беларусі не могуць свабодна атрымліваць замежную дапамогу. На працягу многіх гадоў улады свядома ўскладнялі працэс атрымання замежнай дапамогі для грамадзянскай супольнасці, разглядаючы яе ў якасці падтрымкі палітычных праціўнікаў і ўмяшання ў палітыку суверэннай дзяржавы.